সরানো হল নাজমুল ইসলামকে! মিঠুন, শান্তদের চাপে ঝুঁকল BCB?

ওয়েব ডেস্ক: ক্রিকেটারদের আলটিমেটামের মুখে বাংলাদেশ ক্রিকেট বোর্ডের (Bangladesh Cricket Board) অর্থ কমিটির চেয়ারম্যানের পদ থেকে সরিয়ে দেওয়া হল নাজমুল ইসলামকে (Nazmul Islam)। বিসিবি জানিয়েছে, পরবর্তী নির্দেশ না দেওয়া পর্যন্ত বিসিবি সভাপতি আমিনুল ইসলাম অর্থ কমিটির ভারপ্রাপ্ত চেয়ারম্যানের দায়িত্ব পালন করবেন। বৃহস্পতিবার বিকেলে বিসিবি-র তরফে জারি হওয়া এক বিজ্ঞপ্তিতে এই তথ্য জানানো হয়।

তামিম ইকবালকে (Tamim Iqbal) নিয়ে নাজমুল ইসলামের বিতর্কিত মন্তব্যের প্রতিবাদে বুধবার রাতে তাঁর পদত্যাগ চেয়ে খেলা বয়কটের আলটিমেটাম দেয় ক্রিকেটারদের সংগঠন ক্রিকেটার্স ওয়েলফেয়ার অ্যাসোসিয়েশন অব বাংলাদেশ (Cricketers’ Welfare Association Of Bangladesh)। এর জন্য বৃহস্পতিবার দুপুর পর্যন্ত সময়সীমাও বেঁধে দেওয়া হয়। তবে নাজমুল পদত্যাগ না করায় ক্রিকেটাররা দুপুরে বিপিএল-এর (BPL) ম্যাচ বয়কট করেন।

আরও পড়ুন: টি২০ বিশ্বকাপ খেলার জন্য ভিসা পেলেন না ইংল্যান্ডের ক্রিকেটাররা!

এরপর বিকেলে আরেক দফা সংবাদ সাংবাদিক সম্মেলনে ক্রিকেটাররা নাজমুলের পদত্যাগের দাবিতে নিজেদের অনড় অবস্থানের কথা জানান এবং এ বিষয়ে ৪৮ ঘণ্টার মধ্যে বিসিবির আনুষ্ঠানিক ঘোষণা দাবি করেন। এর কিছুক্ষণ পরই বিসিবি নাজমুলকে অর্থ কমিটি থেকে সরিয়ে দেওয়ার সিদ্ধান্ত জানায়। বিসিবি-র নিয়মাবলীর ৩১ নম্বর অনুচ্ছেদের আওতায় এই সিদ্ধান্ত নেওয়া হয়েছে বলে জানানো হয়েছে।